Peron's Guest House is in Viljoenskroon, 'n klein mielie- en beesplaasdorpie in die Vrystaat, geleë. Dit is ongeveer 45 km van Bothaville en 60 km van Potchefstroom af.
Die gastehuis bied verblyf in 8 individueel en stylvol versierde kamers. Die slaapkamers is elk ingerig met of 'n dubbelbed of 2 enkelbeddens en al die kamers deel 4 aparte badkamers met storte of baddens. Elke kamer het ook 'n TV en 'n waaier.
Geriewe by ons gastehuis sluit 'n swembad en veilige parkeerplek op die perseel in. Ontbyt word elke oggend in die eetkamer bedien. Middagete en aandete is op versoek beskikbaar. Ronnie, die eienaar van Peron's Guest House is meer as 20 jaar in die gasvryheidsbedryf en voorsien gaste altyd van heerlike maaltye.
Gaste wat na Peron's Guest House gekyk het, het ook belangstelling getoon in die volgende lekke plekke:
20 Senator Senekal Straat, Viljoenskroon, 9520, Vrystaat Pluimbal is 'n vinnige raket sport wat baie lekker kan wees om te speel. Dit kan ook baie frustrerend wees en selfs die beste spelers sukkel om hulself reg te ruk na 'n paar slegte stelle.
Die sport vereis sagte hantering, akkuraatheid, harde dryfhoue en vinnige reflekse. Pluimbal buite kan groot pret wees, maar vir oefening en kompetiesie is 'n klub 'n moet. Meeste klubs oefen twee tot drie keer per week en daar is gewoonlik spelers van alle vlakke wat oefen. Klub kapteine sit spelers op die bane en maak seker almal kry speelkans. Hulle behoort ook te kyk dat beginners die kans kry om saam met ervare spelers te speel.
As jy belang stel om pluimbal te probeer, kontak 'n klub in jou omgewing en vind uit waar en wanneer hulle oefen. Bring skoene wat nie merke maak nie sowel as water, 'n handdoek en geduld.
Om met pluimbal te begin kan uitdagend en frustrerend wees. Ervare spelers laat dit sommer maklik lyk, maar dit vat oefening om 'n goeie nethou, dryfhou en terughand hou te speel sowel as om vinnig oor die baan te beweeg. As jy voorheen tennis gespeel het, moet jy afleer om met 'n reguit arm te speel en dat die houe uit jou gewrig kom. Dit kan tog 'n lekker sport wees as jy dit tyd gee en onthou om dit nie te ernstig te vat nie en dit te geniet.
As jy reeds beign het is dit 'n goeie idee om aan kompetisies deel te neem. Daar is gewoonlik twee tot drie kompetisies in 'n jaar waar jy jouself kan meet teen ander spelers. Inskrywings kos gewoonlik 'n klein bedrag om die koste van die pluime te dek. Die geleenthede is nogal pret, maar jy gaan baie tyd hê tussen wedstryde. Bring versnaperinge, baie water en iets om jouself mee besig te hou. Dit is nou as jy nie na die ander wedstryde wil kyk nie.
Vir wenke oor strekke en opwarming, lees hier.
Pluimbal raket - kos enigiets van R200 tot oor R1,500
Water en 'n handdoek
Pluime - word deur die klub verskaf
Gaan hier vir 'n pluimbal koopgids.
Dean Brotherton vir pluimbal toerusting verkope. Hy verkoop rakette, skoene en ander items.
Jaco de Beer vir rakette, en ander items.
Roelof Dednam vir rakette en ander items.
Fooie verskil per klub en hang af van die ligas waaraan jy deelneem.
Vir 'n oorsig oor pluimbal reëls, klik op die skakel (engels):
Pluimbal Reëls (dokument deur Universiteit van Pretoria)
Vir Provinsiale Vereniging kontak besonderhede, kyk hier: